CELEX: 32010R0170
Language: lv
Date: 2010-03-01 00:00:00
Title: Komisijas Regula (ES) Nr. 170/2010 ( 2010. gada 1. marts ), ar ko groza Regulu (EK) Nr. 1249/96 par Padomes Regulas (EEK) Nr. 1766/92 piemērošanas noteikumiem attiecībā uz ievedmuitas nodokļiem labības nozarē

2.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 51/8
            
         KOMISIJAS REGULA (ES) Nr. 170/2010
   (2010. gada 1. marts),
   ar ko groza Regulu (EK) Nr. 1249/96 par Padomes Regulas (EEK) Nr. 1766/92 piemērošanas noteikumiem attiecībā uz ievedmuitas nodokļiem labības nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 143. pantu saistībā ar tās 4. pantu,
   tā kā:
   
               (1)
            
            
               Komisijas Regulas (EK) Nr. 1249/96 (2) 2. panta 4. punkta pirmajā ievilkumā ir paredzēts ievedmuitas nodokļa samazinājums (EUR 3 par tonnu) gadījumos, kad preci ieved pa Atlantijas okeānu vai Suecas kanālu un izkrauj Vidusjūras ostās. Lai līdzīga sistēma tiktu piemērota arī Melnās jūras kravas ostām, būtu lietderīgi šo noteikumu attiecināt uz minētajām ostām, ievērojot tādus pašus nosacījumus.
            
         
               (2)
            
            
               Tādēļ attiecīgi jāgroza Regula (EK) Nr. 1249/96.
            
         
               (3)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1249/96 2. panta 4. punkta pirmo ievilkumu aizstāj ar šādu tekstu:
   
               “—
            
            
               precēm, kuras ieved Vidusjūras ostās (ārpus Gibraltāra jūras šauruma) vai Melnās jūras ostās pa Atlantijas okeānu vai Suecas kanālu, Komisija samazina ievedmuitas nodokli par EUR 3 par tonnu,”.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 1. marts
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 161, 29.6.1996., 125. lpp.